ความเดิมใน ด้วยรักจักรราศี...
ฉันทำให้บ้านจักรวาลต้องสั่นสะเทือน ด้วยการคัดออกอีกหนึ่งครั้ง
นั่นทำให้แต่ละธาตุ เหลือคู่เพียงแค่สองคนเท่านั้น
คอนเนอร์ตัดสินใจอย่างยากลำบาก และตอนนี้กำลังคิดไม่ตก
ระหว่างยาน่าและเดเน่ คู่สองคนสุดท้ายของเขา
ตอนนี้ผมรู้สึกสะเทือนใจมากครับ
ฉันนำทางให้มาเรียหาเทพนิยาย ที่เธอฝันถึงมาตลอด
คริส อีจะเป็น เจ้าชายทรงเสน่ห์ของเธอไหม
หรือคริส อาร์จะเหมาะสม สำหรับการแต่งงานมากกว่า
ฉันรู้ว่าฉันควรฟังหอดาราพยากรณ์
ฉันรู้ว่าเธอจะไม่พาฉันไปผิดทาง
แต่ตอนนี้สัญชาตญาณบอกให้ฉัน ทำตามหัวใจ
ในขณะที่โนเอลและแจซมิน พัฒนาความสัมพันธ์ของพวกเขาไปอีกระดับ
โนเอลก็ยังจับคู่กับมอร์แกน ราศีกันย์ คนที่เขาอยากรู้จักมากขึ้น
ผมเป็นผู้ใหญ่ เซ็กส์เป็นอะไรที่ สำคัญมากสำหรับผม
ในที่สุดฟีบี้ก็มีความรู้สึกให้ฟิล
แต่ดาร์เรนจะเป็นคู่ทางโหราศาสตร์ ในอุดมคติที่ดีกว่า
ถึงแม้ว่าเขาจะจู๋จี๋กับเทเรซาไหม
มันจะเป็นความลับเล็กๆ ของเรา
และในตอนนี้...
ธาตุแต่ละธาตุเหลือคู่อีกสองคน
พวกเขาจะเลือกใคร
และพวกเขาจะได้หมั้นและก้าวเข้าไปใกล้
การเดินเข้าสู่ประตูวิวาห์อีกขั้น หลังจบการทดลองนี้ไหม
ฉันคิดถึงช่วงเวลานี้มาตลอดทั้งชีวิต
และตอนนี้ที่มันมาถึงจริงๆ ฉันอยากหนีค่ะ
หรือพวกเขาจะตัดสินใจผิดพลาด
และออกจากบ้านจักรวาลไป เหมือนกับตอนที่พวกเขาเข้ามา
ไร้ความรักและเดียวดาย
ใช่เลย
การเดินทางของเหล่าธาตุ ไปถึงแท่นพิธียังห่างไกลนัก
พระเจ้าช่วย
แต่ก่อนอื่นฟีบี้จะคิดยังไง เกี่ยวกับการประกาศครั้งสำคัญของดาร์เรน
และเหตุการณ์น่าตกตะลึงนี้ จะส่งผลอย่างไรกับบ้าน
ด้วยรักจักรราศี
นี่คือ ด้วยรักจักรราศี
ดาร์เรน - ไม่สามารถจับใจความได้
คุณพูดจริงเหรอ
ใช่
ผมจะทำมัน
จริงเหรอ
- คุณล้อฉันเล่นแน่ๆ - มันไม่สมเหตุสมผล
หยุดนะ
นี่ ทุกคนผมมีเรื่องจะประกาศ
นี่มันบ้าอะไรกัน
เกิดอะไรขึ้น
เฮ้ย นี่มันบ้าอะไรกัน
ผมรักทุกๆ คน
จริงๆ นะ แต่...
คืนนี้ผมก็จะออกไปจากที่นี่ พร้อมเธอเหมือนกัน
ฉันไม่อยากจะเชื่อเลย
ฉันถูกจับคู่ทางโหราศาสตร์กับดาร์เรน และหลังจากทุกอย่างที่ขึ้นๆ ลงๆ
เขากลับไปหาเทเรซา
มันน่าหงุดหงิดมาก เพราะฉันต้องเจอกับ
เรื่องเหลวไหลแบบนั้นในอดีต กับผู้ชายคนอื่นมาแล้ว
- ขอผมคุยกับคุณแป๊บหนึ่งได้ไหม - ได้เลย แน่นอน
เหตุผลที่ผมเลือกจะออกไป กับเทเรซาคืนนี้
เพราะผมรู้สึกใช่เมื่ออยู่กับเธอ
และในฐานะผู้ชาย ผมต้องไล่ตาม สิ่งที่ผมต้องการ ซึ่งนั่นก็คือเทเรซา
ผมต้องบอกให้คุณรู้ แบบว่า
สถานการณ์ทั้งหมด ผมรู้สึกว่าผมคงไม่แมน
ถ้าไม่ได้บอกคุณตรงๆ ว่าผมรู้สึกยังไง
เดาว่าผมควรพูดกับคุณให้ตรงกว่านี้
เพราะผมเคยมีความรู้สึกให้คุณจริงๆ
และผมก็สร้างความสัมพันธ์กับเธอ และผมแค่...
นั่นคือเส้นทางที่ผมอยากเดิน
ใช่ แต่ฉันหวังว่าคุณน่าจะ ตรงไปตรงมาให้มากกว่านี้ตั้งแต่ต้น
เราจะได้ไม่ต้อง หลบหลีกเรื่องนี้มานานขนาดนี้
แต่ถึงจะอย่างนั้นก็เถอะ ฉันภูมิใจในตัวคุณ
แบบว่านี่แหละดาร์เรนที่ฉันอยากเห็น มีความมั่นใจ
รู้ว่าตัวเองต้องการอะไร และไขว่คว้ามัน
และนั่นไม่ใช่ฉัน ซึ่งไม่เป็นไร
จากคู่สามคน ฉันเหลือแค่ฟิล
มันกระตุ้นฉันให้คิดถึงเรื่องแย่ๆ ที่ฉัน ต้องจัดการจากความสัมพันธ์ในอดีต
และฉันรู้สึกหลงทางมากค่ะ
- ว่าไง เทเรซา คุณพร้อมไหม - ค่ะ พร้อมสุดๆ
เอาละ ทุกคน
ทุกคนมาที่นี่ เพื่อหาคู่แท้ทางโหราศาสตร์ของพวกเขา
แต่เจตนาเสรีสามารถแทรกแซงได้เสมอ
ผมไม่ได้ไปจากที่นี่พร้อมความเสียใจใดๆ
ผมมาเพื่อหารักและผมเจอเทเรซา
ถ้าคุณให้ฉันถือมันออกไปล่ะ
จริงๆ แล้วมันน่าจะเฟมินิสต์ และตลกน่าดูเลย
ผมเอง
ตอนนี้ฉันมีความสุขมากค่ะ
แบบว่าฉันไม่คิดว่า ดวงดาววางแผนนี้ให้เรา
ให้มีโอกาสกลับไปด้วยกัน
มันรู้สึกเหมือนเป็น การเริ่มต้นครั้งใหม่สำหรับเรา
และฉันรอไม่ไหว ที่จะดูว่ามันจะไปต่อยังไงแล้วค่ะ
ฉันทำได้แค่เพียงแนะนำเส้นทาง ให้กับเหล่าธาตุเท่านั้น
หวังว่าฟีบี้จะสามารถยอมรับความพ่ายแพ้ ต่อปัญญาแห่งดวงดาว
เธอต้องต่อสู้กับความต้องการหลบหนี ไปพักใจจากดวงจันทร์ราศีมีนของเธอ
ผมลำบากใจมากครับเพราะในที่สุด ผมก็ต้องเลือก
ว่าอยากจะแต่งงานกับใคร
แต่เห็นได้ชัดว่าผมแคร์พวกเธอทั้งคู่ เดเน่และยาน่า
ความจริงเล่นงานผมหนักทีเดียว
มันจะทำให้ การตัดสินใจครั้งสุดท้ายยิ่งยากขึ้นไปอีก
และสะเทือนอารมณ์กว่าเดิมด้วย
สาวๆ
ผม...
ประหม่านิดหน่อย
เพราะว่ามันไม่มีเวลาเหลือ ให้เล่นๆ อีกต่อไปแล้ว
ฉันรู้ว่าคุณกำลังคิดมาก แต่เราอยู่ในสถานการณ์
ที่ต้องอยู่ใต้หลังคาเดียวกัน และเราชอบคนคนเดียวกัน
ถึงจุดนี้ คุณควรรู้ว่า ไม่ว่าคุณจะเลือกเดินต่อไปข้างหน้ายังไง
ฉันอยากให้คุณรู้สึกว่าคุณสามารถ อยู่กับปัจจุบันและไม่ต้องกังวลกับทุกอย่าง
เพราะฉันรู้สึกว่ามันพราก หลายสิ่งไปจากคุณมาก
ทั้งประสบการณ์ของคุณ และตัวตนของคุณ
และนั่นก็พรากสิ่งที่มากกว่า ไปจากเราเหมือนกัน
การได้รู้จักและแบ่งปันสิ่งต่างๆ กับคุณ
ผมคิดว่าผมทำได้แน่นอน หรืออย่างน้อยก็พยายาม
เวลามีจำกัด ดังนั้นฉันหวังว่า จะสร้างความสัมพันธ์กับคอนเนอร์
ไปจนถึงระดับที่ รู้สึกถึงความใกล้ชิดกันมากขึ้น
ระหว่างเขากับฉัน
แทนที่เขาจะแบ่งความสนใจไปให้คนอื่น
ฉันรู้สึกว่าพูดตามตรงนะ สำหรับฉันการที่จะรู้สึกสบายใจ
ลดกำแพงลงและไล่ตามใครสักคน
ฉันต้องเห็นพวกเขาเริ่มก่อน
ฉันหวังว่าจะมีการสัมผัสทางกายมากขึ้น เพราะนั่นคือการสื่อสารความรักของฉัน
และฉันรู้สึกว่านั่นเป็นอะไรที่ฉันต่อสู้กับ...
การไม่ได้รับมันจากคุณ อย่างไม่มีทางเลือกตลอดเวลา
- นั่นมันทำให้ยากสำหรับฉันที่จะเปิดใจ - ครับ
และกล้าที่จะทำให้คุณเห็นว่าฉันแคร์
- เมื่อฉันไม่รู้ว่าคุณแคร์หรือเปล่า - ผมเข้าใจ
ฉันชอบคอนเนอร์จริงๆ ค่ะ
ฉันอยากจะมีความสัมพันธ์กับเขาแน่นอน
แต่ฉันรู้สึกว่าเราคืบหน้าช้ามาก
เพราะเราทั้งคู่ต่างรั้งตัวไว้
แค่ได้รู้ว่าพวกคุณต้องการอะไร
ก็พอแล้วสำหรับผม ที่จะได้สิ่งที่ต้องการมาแล้วละ
ผมรู้ว่าคุณจะเปิดใจขึ้น ถ้าผมให้สิ่งนั้นกับคุณ
ซึ่งก็เป็นสิ่งที่ผมต้องการจากคุณ
และให้พวกคุณสบายใจกับผมมากขึ้น เห็นได้ชัดว่าผมต้องจดจ่อกับตอนนี้
ผมพยายามค่อยเป็นค่อยไป และเคารพยาน่าและเดเน่
แต่การทำแบบนั้นเหมือนกับผม ได้ปล้นประสบการณ์ทั้งหมดของพวกเธอ
และไม่ได้ให้ในสิ่งที่ พวกเธอควรได้จากการมาที่นี่
แต่ผมจะทำตัวแมนขึ้นและให้ทุกอย่าง
กับผู้หญิงพวกนี้ในขณะที่ผมยังทำได้
วันนี้คุณดูดีนะ
ตลกแล้ว
การอยู่ในสภาพแวดล้อมแบบนี้ เหมือนการขึ้นรถไฟเหาะค่ะ
แต่ฉันก็เริ่มที่จะเปลี่ยนมุมมองนิดหน่อยแล้ว
เพราะตอนนี้ฉันมีคู่หนึ่งคน
และฉันสามารถทุ่มพลัง และความสนใจไปที่คนคนเดียว
ที่ฉันรู้ว่าสนใจฉันกลับ และเป็นคู่ทางโหราศาสตร์ของฉัน
- รู้สึกยังไงบ้าง - เหนื่อยนิดหน่อยและรู้สึกท่วมท้น
มอร์แกนเป็นคู่คนสุดท้ายของผม
เธอเป็นผู้หญิงที่สวยมากจากภายนอก
ดังนั้นผมก็เลยรู้สึกถึงความดึงดูดทางเพศ จากเธอเหมือนกัน
ผมแค่จะพยายามเป็นตัวเอง และดูว่าจะเกิดอะไรขึ้น
- วันนี้เป็นยังไงบ้าง - ผมโอเค
- แค่เหนื่อยๆ - ฉันอยากคุยกับคุณนะ
เรื่องที่ฉันตื่นเต้นมาก ที่เราได้ทำความรู้จักกัน
และเห็นได้ชัดว่าฉันกลัวการเป็น
คู่คนสุดท้ายและรู้สึกรั้งท้าย
แต่คุณทำให้มันง่ายมาก ทำให้ฉันไม่รู้สึกแบบนั้น
มอร์แกน คุณสวยมาก
- ขอบคุณค่ะ - คุณก็รู้
และคุณก็ยอดเยี่ยมมาก โดยรวมในฐานะคนคนหนึ่ง มนุษย์คนหนึ่ง
และผมดูออกว่า คุณทุ่มเทและพยายามกับตัวเองมาก
การรักตัวเองสำคัญมาก
ผมบอกได้ว่าคุณมีมันเยอะทีเดียว และภายในของคุณก็...
- มีแมลงเต่าทองอยู่ ผมจะ... - มันคือโชคดี
- มันคือโชคดีจริงๆ - ไหนคะ มันมีจุดกี่จุด
รอเดี๋ยว ผมจะเอามันขึ้นบนนิ้ว
แต่มันไม่อยากโดนตัวผม
พระเจ้า มันน่ารักจัง
โอเค ขอบใจที่มานะ
ฉันแบบว่า "กำลังจะตั้งชื่อให้อยู่เลย แต่ช่างเถอะ"
ยิ่งผมได้ใช้เวลากับมอร์แกนมากขึ้น ผมก็ยิ่งถูกเธอดึงดูดมากขึ้น
ตอนนี้ผมรู้สึกสับสน เพราะแจซกับผมผูกพันกัน
แต่มันเป็นเพราะเราจับคู่กันก่อนหรือเปล่า
เอาจริงๆ นะ ผมไม่รู้ครับ
ดังนั้นตอนนี้ผมเลยรู้สึกติดอยู่ ระหว่างสองตัวเลือก และทั้งคู่รู้สึกใช่
เมื่อไหร่ที่คุณอยากกอด และมาคุยกับผม ตามสบายได้เลยนะ
ฉันมาที่นี่โดยเชื่ออย่างสุดใจว่า โหราศาสตร์จะสามารถ
ช่วยให้ฉันตามหาคู่ที่สมบูรณ์แบบได้
ฉันสงสัยว่าดวงดาวกำลังผลักฉัน เข้าหาฟิลหรือเปล่า
คุณเป็นยังไงบ้าง
บอกตามตรง ฉันรู้สึกว่าฉันมีคู่แค่คนเดียวที่นี่
และจริงๆ แล้ว ฉันมีความสุขกับมันมากเลย
เพราะตอนนี้ฉันไม่ทำหลายอย่างแบบผิวเผิน
ฉันสามารถอุทิศเวลาและพลัง ในการทำความรู้จักฟิล
และสร้างความสัมพันธ์จริงๆ กับเขาสักที
ตั้งแต่เข้ามาที่นี่ มันมีอะไรหลายอย่างเกิดขึ้นจริงๆ
นี่เป็นช่วงเวลาที่ตึงเครียดที่สุด สั้นแต่ยาวที่สุดในชีวิตของฉันเลย
ตอนนี้เมื่อเหล่าธาตุ เหลือคู่คนสุดท้ายสองคน
ได้เวลาที่จะเปลี่ยนอะไรนิดหน่อยแล้ว
ฉันพยายามชี้นำแต่ละธาตุ ในการออกเดตแบบส่วนตัวของพวกเขา
แต่การทำแบบนั้น ไม่ช้าพวกเขา จะถูกถามว่าจะขอใครแต่งงาน
เราจะทำสิ่งที่แตกต่างออกไป
ยินดีต้อนรับกลับมา คอนเนอร์
ใกล้ถึงเวลาแล้วที่คุณจะตัดสินใจ ครั้งสำคัญที่สุดเรื่องคู่ของคุณ
อย่าเพิ่งเร่งรัดผมขนาดนั้น
เพื่อที่จะทำการเลือกคราวนี้ มันสำคัญที่ทั้งคุณ
และคู่ของคุณจะเข้าใจโหราศาสตร์ ที่อยู่เบื้องหลังความเข้ากันได้ของคุณ
เดเน่ กรุณามาที่หอดาราพยากรณ์ด้วยค่ะ
ไม่จริง
ผมช็อกครับที่เดเน่ได้เข้ามาสัมผัส ประสบการณ์ในหอดาราพยากรณ์
นี่มันเจ๋งมากเลย
ผมโล่งใจสุดๆ ที่ผมพูดถึง
ลูกบอลลอยฟ้าบ้าๆ นี่ มาสองสามอาทิตย์แล้ว
มันคอยกระซิบอะไรต่อมิอะไร จากดวงดาวเข้าหูผม
และตอนนี้ผมจะรับความช่วยเหลือ ทางโหราศาสตร์ทุกอย่างเท่าที่จะรับได้
ตื่นเต้นจัง
มันจะแปลกขึ้นเรื่อยๆ หลังจากนี้
ยินดีต้อนรับ เดเน่ คุณกับคอนเนอร์ถูกจับคู่กัน
เพราะแผนภูมิของคุณเรียงตัวเพอร์เฟกต์ ในด้านความเข้ากันได้ในการแต่งงาน
ความโรแมนติกและครอบครัวในอนาคต
โอเค ไม่กดดันเลย
ในขณะที่ราศีเมถุนสบายๆ และราศีสิงห์ดุดันเป็นคู่ที่เกือบสมบูรณ์แบบ
ก็มีความยากลำบากที่อาจเกิดขึ้น ที่จะทดสอบการแต่งงานที่เป็นไปได้ได้
โอเค เอาแล้ว เข้าเรื่องเลย
คอนเนอร์ จิตวิญญาณของราศีเมถุน ทำให้คุณยุ่งอยู่เสมอ
ก้าวไปยังการผจญภัยครั้งต่อไปเสมอ
และมันจะทำให้คุณละเลย ความสัมพันธ์ของคุณได้
ราศีสิงห์เป็นราศีที่คงที่ และเดเน่ คุณเป็นเหมือนกับราศีสิงห์ทุกคน
คุณอาจจะยึดติดกับเส้นทางของคุณได้
การหาทางสายกลางที่มีความสุขจะเป็น กุญแจในการสร้างความสัมพันธ์ที่ยั่งยืน
เดเน่เป็นราศีสิงห์ที่แข็งแกร่ง
ราศีสิงห์ปรารถนาการเป็น ศูนย์กลางความสนใจในความสัมพันธ์
การวางตัวสบายๆ ของราศีเมถุน อย่างคอนเนอร์อาจจะทำให้มันยาก
สำหรับเธอที่จะเปิดรับความโรแมนติกได้
เขาต้องแสดงให้เธอเห็นว่าเขา ใจจดใจจ่อและมีเพียงเธอ
เมื่อคืนเดเน่บอกผมว่า การสัมผัสสำคัญสำหรับเธอ
ดังนั้นผมอยากแน่ใจว่าเธอรู้ ว่าผมรับฟังเธอ
แต่ผมประหม่าซะยิ่งกว่าอะไร และผมมีการตัดสินใจครั้งใหญ่ต้องทำ
ผมรู้ว่าผมจะทำให้ยิ่งกระอักกระอ่วน
แต่หวังว่ามันจะไม่ถึงขั้น ที่ผมคิดเอาไว้ในหัวก็แล้วกัน
ผมจะนวดให้คุณก่อน ผมไม่ได้ฝึกขั้นสูงมาหรอกนะ
แต่ผมรู้ว่ามันจะลื่นแค่ไหน
- ปกติแล้วคุณนวดเหรอ - เปล่า ผมไม่ค่อย...
ไม่แตะเนื้อต้องตัว
ไม่ใช่แบบนั้น แต่มัน...
ผมเคยแต่ถูกครูฝึกนักกีฬานวดให้
ไม่เคยมีแฟนนวดให้เลยเหรอ
ไม่ถึงขั้นจริงๆ จังๆ น่ะครับ
การถูกลูบและนวดด้วยน้ำมันมันดีมากเสมอ
มันน่ารักมากค่ะที่คอนเนอร์รับฟัง
ว่าการสัมผัสเป็นหนึ่งใน การแสดงความรักของฉัน
เขากำลังเปิดใจและแบ่งปันมากขึ้น
และฉันเดาว่าทุกบทสนทนาของเรา
ทำให้ฉันเข้าใจมากขึ้นว่าเขาเป็นใคร
และเขากำลังมองหา และต้องการอะไรในความสัมพันธ์
โอเค เราคุยเรื่องแตะเนื้อต้องตัวไปแล้ว
และนั่นเป็นวิธีที่เรารับความรัก
- ใช่ - มีอะไรที่คุณ
ทำทันทีไหม
หรือในโลกภายนอก คุณจะจูบในเดตแรกไหม
ใช่ ผมจะทำแบบนั้น
- ผมคงจะจูบคุณในเดตแรก - แต่คุณชอบค่อยๆ สร้างความสนิทสนม
ใช่ ผมชอบแบบนั้น
มันเป็นเรื่องที่สำคัญ ในความสัมพันธ์ของคุณหรือเปล่า
ความคุ้นเคยทางกายน่ะเหรอ ใช่
การถูกสาวผมบลอนด์สุดสวยนวด
มันดีกว่าการถูกนวดด้วยท่อนไม้
และโดนไม้เลื้อยพิษ กับเศษไม้แตกกระจายแน่นอน
ผมรู้สึกผ่อนคลายและสบายใจมาก เมื่ออยู่กับคุณ
และหวังว่าคุณจะเป็นเหมือนกัน
มันเจ๋งมากและผมดีใจที่เราได้ทำแบบนี้
ฉันด้วย ขอบคุณค่ะ
ยินดีต้อนรับ ฟิล
คุณและฟีบี้เป็นคู่กันเพราะแผนภูมิของคุณ เรียงตัวกันอย่างเพอร์เฟกต์
ในด้านเสน่ห์ที่ขี้เล่น ความไวต่อความรู้สึก และการเจริญเติบโตในระยะยาว
ฟีบี้ ราศีสิงห์ที่แข็งแกร่งเช่นคุณ
จับคู่กับชายราศีมังกรที่อ่อนไหวอย่างฟิล
ดูเหมือนจะตรงข้ามกันอย่างสุดขั้ว
แต่คุณทั้งคู่มีคุณสมบัติที่อีกฝ่ายปรารถนา
อย่างไรก็ตาม อุปสรรคเหล่านั้นต้องพังทลายลง
เพื่อที่คุณทั้งคู่จะสามารถ สร้างความสัมพันธ์ที่ยั่งยืนได้
ทั้งราศีสิงห์และราศีมังกร สามารถฟาดฟันกันได้
คุณทั้งคู่มีความสามารถในการทำลาย ความสัมพันธ์งดงามที่อาจเกิดขึ้น
ได้ง่ายๆ โดยการไม่เข้าใจ ความต้องการของอีกฝ่าย
ถ้าคุณทั้งคู่ลดกลไกในการป้องกัน และปล่อยให้อีกฝ่ายเข้ามา
คุณก็มีโอกาสที่จะสร้าง สายสัมพันธ์ที่มีความสุขได้
ฟิลกับฉันเคยมีช่วงที่ขึ้นๆ ลงๆ
แต่เขาเริ่มที่จะ ปอกเปลือกนอกเหล่านั้นออก
และสร้างสภาพแวดล้อมปลอดภัย เพื่อทำให้ฉันรู้สึกสบายใจ
และฉันพร้อมที่จะบอกฟิลแล้วว่า ฉันรู้สึกยังไงกับเขา
เพราะฉันยังไม่พร้อมที่จะยกธงขาวค่ะ
ฉันรู้ว่าตอนต้นของกระบวนการ
เราได้พูดคุยกันสองสามครั้ง
ที่ฉันบอก ความจริงที่เจ็บปวดบางอย่างกับคุณ
จริงๆ แล้วตั้งแต่การพูดคุยกันนั้น
ตอนนี้คุณคิดก่อนพูดกว่าเดิมเยอะเลย
ไม่ใช่เพราะว่าฉันอยากให้คุณทำแบบนั้นนะ
ฉันอยากให้คุณสบายใจ และมั่นใจในตัวตนของคุณ
และฉันรู้ว่านั่นคือคนที่คุณเป็นจริงๆ
ฉันสามารถมองผ่านมันได้
ฉันถึงได้บอกคุณเรื่องนั้นไง และคุณรับมันได้ดีมาก
ฟิลเป็นชายราศีมังกร
ชายราศีมังกรให้ความสำคัญกับความภักดี เช่นเดียวกับคู่รัก นั่นท้าทายให้พวกเขา
เป็นตัวเองในแบบที่ดีที่สุด
ตรงข้ามกัน
คุณก็บอกฉันตรงๆ เหมือนกัน คุณบอกว่า "คุณตั้งกำแพงสูง
- รู้นะว่าทำแบบนั้น - คุณทำแบบนั้นจริงๆ
ถ้าจิตวิญญาณที่มุ่งมั่นของราศีสิงห์ของฟีบี้ สามารถสร้างแรงบันดาลใจและผลักดันฟิล
ให้เป็นคู่รักที่ดีที่สุดที่เขาจะเป็นได้ แทนที่จะผลักไสเขาออกไป
พวกเขาจะสร้างความเป็นหนึ่ง ที่ไม่สามารถพังทลายได้
ฉันคิดว่าคุณช่วยฉันได้เยอะมาก ในการออกมาจากเกราะ
และฉันเคยกลัวจริงๆ ที่จะ
แสดงความรักทางร่างกายให้ใครที่นี่เห็น
เพราะถ้าฉันทำแบบนั้น
คนคนนั้นจะรับมันไปและเดินหน้าต่อไป
เข้าใจไหม ฉันเลยลังเลจริงๆ ที่จะทำแบบนั้น
แต่ตอนนี้ ฉันสบายใจเมื่ออยู่กับคุณ
และถ้าฉันอยากจะจับมือคุณ จูบคุณ หรืออะไรก็ตาม
ฉันจะทำแบบนั้นเพราะฉันมั่นใจที่จะทำมัน
และฉันไม่ได้เป็น พวกชอบโชว์ในที่สาธารณะนะ
ผมก็เหมือนกัน
แต่ฉันชอบจับมือในที่สาธารณะ จุ๊บเล็กๆ และเตือนใจกัน
- ฉันว่าแบบนั้นน่ารักดี - ใช่
ฉันไม่กลัวอะไรแบบนั้น
ฟีบี้เข้าสู่ความสัมพันธ์ช้าครับ เห็นได้ชัด
แต่เมื่อเวลาผ่านไป เธอจะเปิดใจมากขึ้น
เมื่อตอนนี้ผมได้เห็นแล้ว มันทำให้ผมสนใจเธอมากกว่าเดิม
นี่มันบ้ามากเลย
พระเจ้า
ยินดีต้อนรับ คริส
- ผมรู้สึกเหมือนกำลังหัวหมุนเลย - ฉันรู้
คุณกับมาเรียจับคู่กันเพราะแผนภูมิของคุณ เรียงตัวกันอย่างเพอร์เฟกต์
ในด้านของเสน่ห์ที่โรแมนติก และความมั่นคงทางอารมณ์
คริส ดวงจันทร์ดาวศุกร์และดาวพฤหัส
ที่ควบคุมความรัก สายสัมพันธ์ทางอารมณ์ และศรัทธาของคุณ
เรียงตัวกันอยู่ในส่วนการแต่งงาน ของแผนภูมิของมาเรีย
มาเรีย ห้าในหกดาวเคราะห์ ราศีมังกรของคุณ
อยู่ในเขตการแต่งงานของ แผนภูมิของคริส
นี่ไม่เพียงแต่จะเพิ่มโอกาส ในการแต่งงานของคุณ
มันยังรับประกัน ชีวิตแต่งงานที่มีความสุขด้วย
แม้จะเป็นคู่ที่ยอดเยี่ยม
แต่แน่นอนว่าจะมีส่วนที่คุณต้องพยายาม
มาเรีย มุมเอียงของราศีมังกรของคุณ ทำให้คุณพิถีพิถันอย่างมาก
ว่าจะให้ใครเข้ามาในชีวิต และราศีมังกรที่กระตุ้นความคิดที่ไม่จำเป็น
ทำให้คุณกลัวว่าคริสจะไม่เข้าใจ ประเพณีของคุณอย่างเต็มที่
คริส นิสัยที่ภาคภูมิใจของราศีสิงห์ ทำให้คุณติดอยู่กับแบบแผนเก่าๆ
ในการสร้างกำแพงขึ้นและมันยากสำหรับคุณ ที่จะแบ่งปันเรื่องราวในอดีต
บอกฉันมาเดี๋ยวนี้
ค้นหาพลังที่จะเปลี่ยนวิธีการเดิมๆ ของคุณ และคุณจะสามารถเป็นคู่รักที่รักกันยืนยาว
การได้ยินเรื่องการแต่งงานและ ความเข้ากันได้ระหว่างฉันกับคริส อาร์
มันเป็นเครื่องช่วยยืนยันของฉัน
แต่เมื่อวงโคจรพูดถึงความไม่มั่นใจของฉัน
และมันพูดถึง ความแตกต่างทางวัฒนธรรมของเรา
มันเหมือนกับว่า "โอ้พระเจ้า ได้โปรดออกไปจากหัวฉันเถอะ"
ฉันหวังว่าเขาจะเข้าใจจริงๆ
เข้าใจว่ามันมีความหมายกับฉันมากแค่ไหน
และมันจะมีความหมายกับเรา มากแค่ไหนในความสัมพันธ์ของเรา
ผมจำได้ ถ้าคุณชนแก้ว
คุณต้องมองตาของอีกคน ผมจำได้
- เห็นไหม ผมรับฟังวัฒนธรรมของคุณ - จริงด้วย
คริสเป็นคนราศีสิงห์ ราศีสิงห์คือธาตุไฟ
และมันอาจจะท้าทายและยาก ที่จะบังคับให้พวกเขาเปลี่ยนวิถีทาง
มาเรียจะต้องใช้ความสงบ และความอดทนทั้งหมดของราศีมังกร
เพื่อให้คริสเปิดใจกับเธอ
หอดาราพยากรณ์อะไรนั่นบ้าใช้ได้เลย
- ใช่ไหมล่ะ - คุณจำอะไรได้จากในนั้นบ้าง
ฉันกับวัฒนธรรมของฉัน มันเป็นอะไรที่ฉันบอกกับคุณบ่อยมาก
- ใช่ - มันบ้ามากที่ได้ยินแบบนั้น
ฉันแค่กังวล
"ครอบครัวอิตาเลียนของเขากับ ครอบครัวโดมินิกันของฉัน พระเจ้าช่วย"
แต่ฉันรู้สึกว่าเรามีเรื่องราวในอดีตมาก
ที่น่าสนใจที่จะจับมาคุยกัน
เรื่องอดีตของผม แบบว่า...
คุณเป็นแบดบอย ฉันรู้
ผมแค่บุ่มบ่าม
หอดาราพยากรณ์บอกว่า
ผมยั้งตัวเองในการไม่พูดถึงอดีต
แต่ผมคิดว่ามันถึงเวลาแล้ว
ผมคิดว่าผมไม่จำเป็นต้องพูดถึงอดีตทันที
ผมรักแม่มาก เพราะแม่ผลักดันให้ผมเรียนมหาวิทยาลัย
และผมก็ทำและได้ปริญญาด้านการเงิน
และผมก็มาอยู่ตรงนี้
ฉันไม่รู้ว่าควรรู้สึกยังไงที่คริส อาร์ ไม่แบ่งปันเรื่องในอดีตให้ฉันรู้
และถ้าเขาไว้ใจฉันกับเรื่องอดีตไม่ได้
ฉันจะไว้ใจเขา กับเรื่องอนาคตของฉันได้ยังไง
ยินดีต้อนรับ มอร์แกน
คุณและโนเอลถูกจับคู่กันเพราะ แผนภูมิของคุณเรียงตัวกันเป็นพิเศษ
เมื่อพูดถึงการผจญภัย ความสำเร็จ และความเข้ากันเรื่องเซ็กซี่ๆ
ราศีมีนและราศีกันย์ เป็นราศีที่เต็มไปด้วยจิตวิญญาณ
ที่โหยหาความเชื่อมโยงทางจิตวิญญาณ เช่นเดียวกันกับทางกาย
โอเค เวรแล้ว
คุณสมบัติพวกนี้จะนำทางให้พวกคุณ รู้สึกปลอดภัยและมั่นคงในการแต่งงาน
อย่างไรก็ตาม การจะทำให้การแต่งงาน ประสบความสำเร็จ คุณต้องทำงานหนัก
เพื่อไปให้ถึงความเข้ากันได้ทางอารมณ์ อย่างลึกซึ้งระหว่างพวกคุณทั้งคู่
โนเอล จิตวิญญาณราศีมีนในอดีตของคุณ ทำให้คุณสะเพร่าเรื่องความรัก
และตอนนี้ ความไม่แน่ใจของราศีมีน
อาจบดบังความคิดของคุณ ขณะที่การตัดสินใจครั้งสำคัญใกล้เข้ามา
มอร์แกน ธรรมชาติของราศีกันย์ อาจทำให้คุณขาดความมั่นใจ
และใจจดใจจ่อกับการเอาอกเอาใจ คู่ของคุณมากเกินไป หลงลืมตัวเอง
คุณทั้งสองต้องให้เกียรติตัวเอง และอีกฝ่ายเพื่อให้การจับคู่นี้สำเร็จ
มอร์แกนเป็นคนราศีกันย์
ผู้หญิงราศีกันย์ปรารถนาถึงความรู้สึก มั่นคงในความสัมพันธ์
โนเอลจะต้องระงับจิตวิญญาณราศีมีน ที่ไม่สงบของเขา
เพื่อทำให้เธอรู้สึกอุ่นใจในความสัมพันธ์ ของพวกเขา
ผมมองเห็นความสัมพันธ์ที่ลึกซึ้ง และอนาคตที่สวยงามกับมอร์แกน
โดยเฉพาะเมื่อแม่ผมอินโหราศาสตร์มาก
แม่เลยบอกผมตลอดว่า "ลูกต้องคบกับคนราศีกันย์"
มันเลยทำให้ผมคิดว่า ผมควรคบกับคนราศีกันย์
ผมจะไม่โกหกและผมจะเปิดใจกับคุณ
นี่มันหนักหนาสำหรับผมมาก ทุกอย่างนี่หนักหนากับผมมาก
แบบว่านี่มันไม่ใช่ การตัดสินใจที่ง่ายเลยสำหรับผม
และจริงๆ แล้วผมแอบกลัว
ผมกลัวและผมรู้สึกว่า ทุกอย่างเปลี่ยนแปลงเร็วมาก
ทั้งหมดที่ผมต้องการ มันทำให้ผมกลัวมากจริงๆ
ค่ะ คุณกดดันมากจริงๆ
มันเยอะมาก และผมกำลังพยายามจัดการมันอยู่
และพูดตามตรง เมื่อเวลาผ่านไป และผมได้รู้จักคุณมากขึ้น
ผมก็มองเห็นตัวเองตกหลุมรักคุณได้จริงๆ
- จริงเหรอ - ครับ ผมมองเห็นมันแน่นอน
ฉันสัมผัสความรู้สึกของตัวเองได้ชัดเจนค่ะ
ฉันรู้ว่าฉันรู้สึกอะไร
และอีกอย่าง ฉันเป็นคนโรแมนติกมาก
ฉันรักความรัก
และตอนนี้ฉันคิดว่าฉันจะตกหลุมรักที่นี่
และฉันเชื่อในโหราศาสตร์อย่างแน่นอน
คุณเป็นผู้หญิงที่สวยอย่างน่าทึ่ง คุณเป็นคนที่ยอดเยี่ยมในทุกๆ ด้าน
ผมบอกได้ว่าคุณทะเยอทะยาน มีแรงผลักดัน
ขอบคุณนะคะ ฉันก็รู้สึกเหมือนกัน
ฉันรู้สึกว่ายิ่งฉันรู้จักคุณมากเท่าไร
ฉันก็ยิ่งหลงใหลคุณ และมันแค่รู้สึกเป็นธรรมชาติ
และมันรู้สึกต่างจากที่ฉันเคยรู้สึกมาก่อน
- ในแง่ดีมากๆ - ครับ
ผมมีความรู้สึกให้มอร์แกน ผมมองเห็นอนาคตกับเธอ
มันง่ายมากที่จะคุยกับเธอ และการได้รู้ว่าเธอก็รู้สึกแบบเดียวกัน
ทำให้ผมอยากจะเรียนรู้ ความสัมพันธ์ของเรามากขึ้นครับ
ผมอยากรู้ เรื่องความเข้ากันได้ทางร่างกาย
ที่หอดาราพยากรณ์พูดถึงด้วยครับ
นี่สินะที่คุณมาซ่อนตัว
ยินดีต้อนรับ คริส
สวัสดีครับ
คุณและมาเรียจับคู่กันเพราะแผนภูมิของคุณ เรียงตัวกันอย่างสมบูรณ์แบบ
ในด้านของจินตนาการ ความหลงใหล และความสัมพันธ์ทางกรรม
คริส ดาวเคราะห์สี่ดวงของคุณ เรียงตัวในแผนภูมิของมาเรีย
ในส่วนที่ควบคุมจินตนาการและการหลบหนี
มาเรียเป็นราศีมังกรที่แท้จริง
และพวกเขามัก จะมีความคิดเชิงวิเคราะห์ที่มากเกินไป
และมักจะสร้าง ความกดดันอันยิ่งใหญ่ให้กับตัวเอง
มันขึ้นอยู่กับคุณในการปลอบประโลม ความกังวลของราศีมังกร
และทำให้เธอรู้สึกรักและห่วงใย
ในขณะที่การแต่งงานระหว่างพวกคุณ อาจเต็มไปด้วยความโรแมนติกฝันหวาน
มันก็มีความเป็นไปได้ที่จะ เต็มไปด้วยอารมณ์ในบางครั้ง
มาเรีย แรงผลักดันกับความทะเยอทะยาน ของราศีมังกรทำให้คุณไม่อยู่กับปัจจุบัน
และคริส ความคิดของราศีมีน ทำให้คุณเพ้อฝันและสร้างสรรค์
แต่บางครั้งก็ไม่โฟกัสกับ ความสัมพันธ์ที่ดีในโลกความเป็นจริง
ถ้าพวกคุณหาสมดุลได้ ความรักนิรันดร์ก็จะเบ่งบาน
แน่นอนว่าฉันอยากมีงานแต่งงานในฝัน
และอยากมีชีวิตอย่างมีความสุขตลอดไป
และกับคริส อี
เวลาที่อยู่กับเขา ฉันรู้สึกมีความสุขค่ะ
ฉันรู้สึกถึงความโรแมนติกซึ่งสำคัญกับฉันมาก
คุณรู้สึกยังไงเกี่ยวกับ สิ่งที่หอดาราพยากรณ์พูด
มันพูดถูกเรื่องผมนะ
ดีที่ได้ยินอะไรบางอย่าง
ที่ผมคิดคำพูดไม่ออก
คุณรู้สึกยังไงเกี่ยวกับเรื่องนั้น
มันบอกว่าคุณจะได้ใช้ชีวิตอยู่ใน ความรักแบบแฟนตาซีกับผมนะ
คริส อีเป็นคนราศีมีน
ราศีมีนมักจะอยู่ในโลกจินตนาการ และมาเรีย ราศีมังกร
มักจะหมกมุ่นกับโลกความจริงมากเกินไป
และความทุกข์ที่มาพร้อมกับมัน
ถ้ามาเรียปล่อยวางได้ในบางครั้งและ ใช้ชีวิตอยู่ในปัจจุบันที่ฝันหวานกับคริส อี
พวกเขาจะสามารถ สร้างชีวิตที่งดงามร่วมกันได้
ฉันว่ามันมีเหตุผลนะ
เพราะฉันไม่รู้ว่าทำไม ฉันถึงเปรียบคุณเป็นเจ้าชายประจำเลย
คุณเหมือนเจ้าชายรูปงาม
- เหมือนกับในหนัง - ผมไม่รังเกียจหรอกนะ
เหมือนช่วงเวลาในหนัง นั่นแหละที่คุณทำให้ฉันรู้สึกประจำ
ฉันถึงได้รู้สึกเริงร่าเวลาพูดอะไรกับคุณ
เพราะแบบว่า "พระเจ้า ไม่ชินกับอะไรแบบนี้เลย"
ผมรู้สึกดีที่ได้ยินแบบนั้นนะ
เพราะดวงส่วนใหญ่มักจะพูดว่า ผมใช้ชีวิตอยู่ในโลกแฟนตาซี
หอดาราพยากรณ์พูดอะไรที่ทำให้ คุณกังวลใจบ้างไหม
การที่ผมจะก้าวออกไปและพูดความจริง ของผมในแบบที่เป็นผมให้มากที่สุด
ผมกังวลจริงๆ ว่าถ้าผมแรงไป หรือพูดสิ่งที่ผมรู้สึกออกไป
มันจะทำให้ใครบางคนถอยห่างจากผม
และนั่นเป็นบางอย่างที่ผมรู้ว่า ผมยังต้องเติบโตอีก
แต่ผมก็จะก้าวต่อไปพร้อมกับเธอ
และเห็นได้ชัดว่ามีเหตุผลที่เราคู่กัน และนั่นจะไม่มีทางเปลี่ยนไปครับ
ผมรู้ว่ามีอีกหลายอย่าง ที่ผมจะต้องพยายาม
และพัฒนาและผมรู้สึกขอบคุณในเรื่องนั้น
และผมรู้สึกขอบคุณที่ได้เป็นคู่กับคุณ
เพราะคุณเป็นพลังที่ดีสำหรับผม
ฉันก็รู้สึกแบบเดียวกันค่ะ
ฉันไม่รู้ว่ากระบวนการพวกนี้ จะเป็นไปยังไง เข้าใจไหม
และฉันก็แบบว่า "ฉันจะทำเรื่องพวกนี้ได้ไง"
แต่การที่ได้มีพื้นที่ปลอดภัย
และรู้สึกถึง ความสบายใจกับใครบางคน มันแบบว่า
"โอเค นั่นดีมากเลย"
ตอนที่มีสองคน
ฉันคิดว่านี่มันจะต้องเป็นแบบว่า "นี่มันของกล้วยๆ"
ฉันจะเลือกคนนี้แล้วก็ลืมมันไปซะ
แต่จริงๆ แล้วตอนนี้มันยากขึ้นค่ะ
คริส อี กล้าแสดงออกและเปิดใจมากขึ้น
ฉันเห็นหลายอย่างของฉันในตัวเขา และเห็นหลายอย่างของเขาในตัวฉัน
ฉันรู้ว่าฉันจะต้องตัดสินใจครั้งสำคัญ ในเวลาอันใกล้มากๆ นี้
ฉันรู้ว่ามันจะเป็นการตัดสินใจที่สำคัญ ที่สุดในชีวิตของฉัน
แต่ฉันไม่เคยลังเลขนาดนี้มาก่อนเลยค่ะ
มันน่ารักมากเลย
ทุกอย่างที่ฉันฝันไว้
- สวัสดี คนสวย - หวัดดีค่ะ
ยินดีต้อนรับ แจซมิน
ดีจังเลย
ฉันชอบที่นี่จัง
คุณกับโนเอลถูกจับคู่กันเพราะ แผนภูมิของคุณเรียงตัวกันอย่างพิเศษ
เมื่อพูดถึงความหลงใหลที่มีพลัง เป้าหมาย ชีวิต และการเชื่อมโยงที่สมบูรณ์แบบ
สมเหตุสมผลดี
แม้จะมีคุณสมบัติในการแต่งงานที่ดีเยี่ยม
แต่ก็มีแง่มุมที่พวกคุณต้องจัดการ ในความสัมพันธ์ครั้งนี้
โนเอล คุณมีจิตวิญญาณราศีมีนที่แข็งแกร่ง
ซึ่งทำให้คุณคิดด้วยหัวใจ ไม่ใช่สมอง
เมื่อมาจับคู่กับแนวโน้มที่จะ ไม่ใจจดใจจ่อของราศีมีน
ทำให้มันยากที่จะ สร้างความสัมพันธ์อย่างแท้จริง
แจซมิน พลังงานราศีเมถุนของคุณ สามารถนำคุณให้รู้สึกห่างไกลทางอารมณ์
หากคู่ของคุณไม่เหมาะสมกับ
ความรักที่คุณมอบให้
ความกลัวการปฏิเสธอาจมีน้ำหนักมาก ในหัวใจราศีเมถุนของคุณ
ผมรู้สึกว่า ผมมีความสัมพันธ์กับแจซมินมาตั้งแต่ต้น
แต่ตอนนี้ผมรู้สึกว่า ตัวเองถูกดึงดูดเข้าหามอร์แกน
เพราะกับมอร์แกนอาจจะเป็นอะไร ที่ยอดเยี่ยมและน่าอัศจรรย์มากกว่าก็ได้
และผมไม่อยากจะเสียใจ หลังประสบการณ์ครั้งนี้ครับ
คุณคิดยังไงกับหอดาราพยากรณ์
มันเจ๋งมากเลย ฉันชอบฟังอะไรแบบนั้นนะ
ได้เรียนรู้ตัวเอง เยี่ยมมากค่ะ
- มันทำให้คุณเข้าใจได้ดีขึ้น - และมุมมองที่แตกต่างด้วย
ใช่ มันเป็นแบบนั้นจริงๆ
แจซมินเป็นสาวราศีเมถุน
ผู้หญิงราศีเมถุนรู้ว่า พวกเขาต้องการอะไรในความสัมพันธ์
และสามารถเดินจากไปได้อย่างรวดเร็ว ถ้าไม่ได้รับการตอบสนอง
ผู้ชายราศีมีน เป็นสิ่งมีชีวิตที่ทำตามสัญชาตญาณและหัวใจ
ตกหลุมรักและกลับขึ้นมาได้อย่างรวดเร็ว
โนเอลจะต้องจัดการความรู้สึกของเขา หากต้องการเก็บแจซมินไว้ในชีวิต
แต่หนึ่งในเหตุผลที่ช่วงนี้ ผมรู้สึกแปลกๆ
เป็นเพราะผมประหม่า
สำหรับผม คุณรู้อยู่แล้วว่าผม ดิ้นรนกับความรู้สึกของตัวเอง
และบางครั้งก็รู้สึกว่าตอนนี้ผมกลับไปที่เดิม
มันคือความจริงล้วนๆ
ผมไม่รู้ว่าตอนนี้ผมอยู่จุดไหน
ผมไม่รู้ว่าตัวเองรู้สึกยังไง
อะไรก็ช่าง รู้อะไรไหม คุณรู้สึกว่าวันนี้ตัวเองสับสน
ช่างมัน สับสนไปเลย
รู้อะไรไหม คิดเรื่องนั้น
ถ้าคุณไม่เป็นตัวเอง ฉันจะรู้จักคุณได้ยังไง
ฉันจะช่วยคุณได้ยังไง
ฉันจะอยู่เพื่อคุณได้ยังไง ถ้าฉันไม่เห็นทุกด้านของคุณ
แบบว่ามันไม่เป็นไร มันโอเคที่จะประหม่า
มันโอเคที่จะกลัว
มันโอเคที่จะสับสน เพราะสำหรับฉัน ฉันไม่ได้คาดหวังเรื่องนี้ด้วยซ้ำ
ฉันใช้เวลาพอสมควรในการยอมรับเรา ยอมรับว่ารู้สึกยังไงกับคุณ
กระบวนการตัดสินใจนี้ยิ่งยากขึ้น
เพราะผู้หญิงทั้งสองคนต่างก็พิสูจน์ ว่าจะเป็นตัวเลือกที่ดี
ผมไม่รู้ว่าจะเลือกคนใดคนหนึ่งได้ยังไง
ผมรู้ว่าผมต้องใช้เวลา ในการคิดเรื่องพวกนี้
และทำความเข้าใจว่ามันคืออะไร และอะไรที่กวนใจผม
ยินดีต้อนรับ ยาน่า
โอ้ พระเจ้า โอเค
คุณกับคอนเนอร์จับคู่กันเพราะ แผนภูมิของคุณเรียงตัวกันอย่างพิเศษ
ในด้านของความหลงใหลในระยะยาว เคมีที่เซ็กซี่ และความสุขสบายทางอารมณ์
นั่นดีนะ
แม้ว่าการแต่งงานระหว่างคุณทั้งสอง อาจจะประสบความสำเร็จ
แต่ก็ยังมีด้านที่คุณต้องแก้ไขต่อไป
คอนเนอร์ นิสัยชาวเมถุนของคุณ ทำให้คุณกังวลมากเกินไป
และลำบากเมื่อต้องตัดสินใจในเรื่องยาก
เช่นเดียวกัน ราศีเมถุนมักจะถูกเบี่ยงเบน ความสนใจง่ายๆ ด้วยเป้าหมายส่วนตัว
คุณสมบัติเหล่านี้จะทำให้หัวใจ ชาวราศีกุมภ์ของยาน่าต้องปวดร้าว
ยาน่า ธรรมชาติของราศีกุมภ์ทำให้คุณสนใจ สังคมรอบตัวคุณอย่างมาก
ซึ่งมันอาจทำให้คุณหายไป จากความสัมพันธ์แบบโรแมนติกของคุณได้
และไม่ยืดหยุ่น เมื่อคนรักที่ไม่ให้ ความร่วมมือเข้ามาในชีวิตยุ่งๆ ของคุณ
คอนเนอร์ เวลาของคุณใกล้หมดแล้ว
แสดงให้ยาน่าเห็นว่า คุณอยากเป็นส่วนหนึ่งในโลกของเธอ
และมีที่ว่างสำหรับเธอในโลกของคุณ ไม่เช่นนั้นคุณมีความเสี่ยงที่จะเสียเธอไป
ปกติแล้วมันยากสำหรับผม ที่จะเปิดใจให้ผู้หญิง
แต่ตอนนี้ผมรู้สึก ถึงความสัมพันธ์ที่ลึกซึ้งกับยาน่าครับ
วันอะไรเนี่ย
ผมอยากอยู่กับปัจจุบันมากขึ้น
โฟกัสไปที่ผู้หญิงสวยที่นั่งอยู่ข้างหน้าผม
แต่การรู้ว่าผมต้องตัดสินใจ
อาจจะในเร็วๆ นี้ ทำให้ผมค่อนข้าง เครียดและกังวล
ในการตัดสินใจครั้งสำคัญนี้ครับ
น่ารักแฮะ
นี่อาจจะเป็นคืนสุดท้ายที่เราอยู่ด้วยกัน
คุณต้องปล่อยให้ไวน์หายใจบ้าง
ไม่ ผมต้องปล่อยให้ตัวเองหายใจ
- ไวน์ไม่เป็นไรหรอก - โอเค
ยาน่าอยู่ราศีกุมภ์
ราศีกุมภ์เป็นราศีละเอียดอ่อน ที่ต้องใช้เวลาเปิดรับความรักใหม่
แด่ตอนนี้
ถ้าคอนเนอร์ยอมรับนิสัยของราศีเมถุน ในการให้ความสำคัญกับคนอื่นก่อน
เขาจะสามารถแสดงให้ยาน่าเห็น ถึงความรักที่เขียนอยู่ในดวงดาวได้
เรามาไกลมาก ตั้งแต่ไปตะโกนบนยอดเขาด้วยกัน
- นั่นมันสนุกดีนะ - ใช่
ถ้างั้น คำถามสำคัญสำหรับคุณ
คุณคาดหวังว่ามันจะเป็นยังไง ข้างนอกบ้านหลังนี้
เพราะผมยังอยู่ที่แอริโซนา คุณยังอยู่ที่นิวยอร์ก
- ในทางสมมติ - ในทางสมมติ
ฉันคิดว่ามันขึ้นอยู่กับการเรียนรู้ และทำความเข้าใจ
ว่าอะไรจะดีที่สุดสำหรับเรา แต่ฉันก็ไม่รู้เหมือนกัน
ฉันรู้สึกว่าเมื่อคนอยากอยู่ด้วยกันจริงๆ
พวกเขาจะเสียสละ และเมื่อไปถึงจุดนั้น เราก็จะไปถึงจุดนั้น
ใช่ คุณกำลังเทศน์คนที่อืดอาดที่สุด
ในการทดลองนี้
คุณทำได้ดีน่า
ฟังนะ ฉันเข้าใจว่า ทุกคนมีความเร็วของตัวเอง
แต่ฉันคิดว่ามันมาถึงจุดที่
ฉันอยากจะแน่ใจว่าคุณสบายใจ
แบบว่าคุณไม่ได้พลาดสิ่งที่คุณพลาดไป
- เพราะ... - ไม่ นั่นมันทั้งชีวิตของผมแหละ
ผมรู้สึกว่าผมทำอย่างนั้นประจำ ผมพยายามที่จะไม่...
ผมไม่อยากกังวลเรื่องคนอื่น
แต่ผมเอนเอียงไปทางนั้นโดยธรรมชาติ
และผมไม่รู้ว่ามันจะเกี่ยวอะไรกับ แผนภูมิโหราศาสตร์ของผมไหม
แต่ผมกำลังพยายามทำลายวงจรแบบนั้นอยู่
และฉันเห็นมันนะ
ฉันเห็นเวลาที่คุณแสดงความรักมากขึ้น
และคุณพูดตรงๆ ว่าตัวเองรู้สึกยังไง
มันแปลกใหม่สำหรับคุณและมันดีมากจริงๆ
ผมซาบซึ้งใจที่ยาน่าเห็นความจริงที่ผม พยายามจะ หนึ่ง อยู่กับปัจจุบันให้มากขึ้น
และสอง พยายามที่จะทำความรู้จักพวกเธอ
และทำในสิ่งที่พวกเธอชอบ
ผมจำที่เธอบอกผมว่า เธอเคยเป็นนักเต้นบอลรูมได้
และถึงแม้ผมจะไม่ใช่นักเต้นอะไรทั้งนั้น และเต้นเอาตัวรอดก็ไม่ได้ด้วย
ผมก็อยากพยายามและทำให้เธอเห็น
ว่าผมพร้อมที่จะออกไป จากพื้นที่ปลอดภัยเพื่อเธอ
คุณอยากเต้นไหม
แน่นอน
เชิญก่อนเลย
มันเป็นคืนที่โรแมนติกจริงๆ
ฉันรู้สึกมีความสุขมาก ฉันรู้สึกสมดุล
ฉันรู้สึกเหมือน มันเปิดประตูใหม่ของการสื่อสาร
สำหรับคอนเนอร์กับฉัน
คุณหอมจัง
- ขำอะไรนักหนา - ไม่มีอะไร
ฉันไม่ได้พูด...
- ขอบคุณ - มานี่สิ
- มันแย่ที่สุดหรือเปล่า - ไม่ มันดีที่สุดเลย
เขาอยากทำให้อะไรที่พิเศษเกิดขึ้น และเขาทำมันจริงๆ
ตอนนี้ฉันมีคู่แค่คนเดียวแต่พวกคุณมีหลายคน
การเข้าไปในหอดาราพยากรณ์ กับคู่สองคนเป็นยังไงบ้าง
มันค่อนข้างน่าสนใจ ผมได้รู้ว่าผมกับแจซมิน
ผูกผันกันทางจิตวิญญาณอย่างเห็นได้ชัด และจริงๆ แล้ว
เธอมีคุณสมบัติหลายๆ ข้อที่ผมต้องการ
มันแทบจะพูดแบบเดียวกันกับมอร์แกน
พวกเธอมุ่งเน้นที่ครอบครัวเหมือนกัน
มันมีอะไรหลายๆ อย่างถ้าจะให้เจาะจง
แต่แจซมินยังมี ความเชื่อมโยงทางจิตวิญญาณ
ซึ่งสำคัญกับผมมากเพราะผมบอกได้ว่า
เธอดูออกว่าผมคิดอะไรอยู่ ก่อนที่ผมจะพูดอะไรซะอีก
หลังจากได้คุยกับแจซมินและมอร์แกน คืนนี้ ผมสับสนยิ่งกว่าเดิมอีกครับ
หอดาราพยากรณ์ บรรยายอนาคตกับเธอทั้งคู่
และทั้งคู่ฟังดูน่าทึ่ง
แจซมินอยู่กับผมมาตั้งแต่วันแรก ตั้งแต่แรกเริ่ม
ผมเห็นอนาคตกับเธอ ตอนที่ได้พบเธอครั้งแรกจริงๆ
แต่ยิ่งผมได้รู้จักมอร์แกน ผมก็เห็นประกายไฟ
และผมเห็นอนาคตกับเธอด้วยเหมือนกัน
มันรู้สึกเป็นไปไม่ได้เลยที่จะตัดสินใจครั้งนี้
ผมแต่งงานกับทั้งคู่ได้ไหม
คอนเนอร์ นายล่ะ ไปคุยเรื่องนายก่อนเถอะ
มันน่าตื่นเต้นนะ เพื่อน
เราพูดเรื่องหอดาราพยากรณ์
เพราะว่าเรามีประสบการณ์นี้คนเดียว
และไม่ได้แบ่งปันมันกับคู่ของเรา
- ใช่ - เดเน่เข้ามา
และมันก็บอกว่า คุณมีการแต่งงาน ครอบครัว
และระดับการสื่อสารที่ลึกซึ้งด้วยกัน และพวกคุณคือเนื้อคู่
ยาน่าเข้ามาและมันก็บอกว่า คุณและยาน่าจะไม่มีวันเบื่อ
ความรักของพวกคุณจะแข็งแรงขึ้นด้วยกัน
เมื่อเวลาผ่านไป และพวกคุณเป็นเพื่อนรักกัน
ฉันก็เลยแบบว่า "งั้นก็ฉิบหายแล้ว" ใช่
เนื้อคู่หรือเพื่อนสนิท
พวกเธอทั้งคู่... สำหรับฉัน มันเป็นทั้งคำอวยพรและคำสาป
เพราะฉันจะสูญเสีย ในสถานการณ์แบบนั้นได้ยังไง
มันเหมือนกับสถานการณ์ที่เลวร้ายที่สุดที่นี่
เพราะผมต้องเลือกระหว่างเดเน่กับยาน่า
ซึ่งมันไม่สมเหตุสมผลสำหรับผมเลย เพราะทั้งคู่ยอดเยี่ยม
เดเน่กับผมเหมือนกันหลายอย่าง
เมื่อพูดถึงครอบครัว ไลฟ์สไตล์กลางแจ้ง
ที่ที่เราอยากลงหลักปักฐาน และใช้ชีวิตอยู่ด้วยกัน
ยาน่า ตรงข้ามกัน มันคือความคิดคลาสสิก ที่ว่าคนต่างกันดึงดูดกัน
เพราะตามทฤษฎีแล้ว ไม่มีอะไรที่เหมือนกันเลย
แต่ผมก็ยังสนใจเธอและมันมีบางอย่าง เกี่ยวกับเคมีของเรา
ที่ผมเห็นว่ามันไปได้สวย
ผมไม่รู้จะทำยังไงดี
มันมีความรู้สึกที่ท่วมท้นมากมาย และผมหวังว่าจะกดปุ่มหยุด
และคิดเกี่ยวกับอะไรๆ สักพัก
แล้วคุณล่ะ มาเรีย
มันยืนยันอะไรกับฉันหลายๆ อย่าง
และก็ตอบคำถามที่ฉันรู้สึกว่าฉันกับคู่
ไม่สามารถถามกันได้ แต่รู้ว่ามันมีอยู่
อย่างกับคริส อาร์ มันพูดว่า ฉันสามารถนำความคึกคัก สนุกสนาน
และความมั่นคงมาให้ชีวิตของเขา
และมันก็พูดว่าเขาสามารถเปิดอกกับฉันได้
และหนึ่งในความท้าทายของเรา คึอการพูดถึงอดีตของเขา
มันพูดเรื่องแต่งงานเยอะมากเลย
จากนั้นกับคริส อี
มันบอกว่าเขาสามารถนำเทพนิยายมาให้ฉัน
และช่วยให้ฉันลืมปัญหาของตัวเองได้
แต่มันก็พูดอีกว่าเขาต้องซื่อสัตย์กับตัวเอง
และนั่นเป็นหนึ่งในสิ่งสำคัญ
ที่ฉันรู้สึกว่าเขาไม่รู้ว่าจะสื่อสาร ความรู้สึกของตัวเองออกมายังไง
นี่เป็นการตัดสินใจที่ยากที่สุด ที่ฉันเคยทำมาตลอดชีวิต
ตอนฉันจับคู่กับ คริส อาร์ ฉันรู้สึกถึงความผูกพันทันที
แต่เขาก็ยังไม่เปิดใจเรื่องอดีตของเขา
และเราไม่สามารถพัฒนาในฐานะคู่รักได้ ถ้าเรามีความลับระหว่างกัน
และกับคริส อี เรามีความรู้สึกให้กัน
ตั้งแต่ก่อนที่หอดาราพยากรณ์ จะบอกฉันว่าเราเป็นคู่กันซะอีก
ตอนอยู่ใกล้เขา ฉันสัมผัสได้ถึงความโรแมนติก ความสุข
แต่ฉันก็ลำบากมากจริงๆ
ในการนำความรู้สึกนั้นกลับมายังเราทั้งคู่
ฉันไม่อยากทำแบบนี้จริงๆ
หอดาราพยากรณ์ เธอตัดสินใจทีสิ
ฉันรู้สึกว่าคู่ของฉันต่างกันมาก และฉันผูกพันกับทั้งคู่
รู้ไหม คริส อี ฉันมีความสัมพันธ์ กับเขาตั้งแต่แรก
จากนั้นก็คริส อาร์ ทันทีที่ได้เป็นคู่กัน เราก็เริ่มความสัมพันธ์กันเลย
ดังนั้นตอนนี้ฉันเลยรู้สึกว่าฉันยังสับสนอยู่
นั่นแหละ
นั่นคือสิ่งที่ฉันกำลังคิดตอนนี้
เห็นได้ชัดว่าฉันอยู่คนละจุดกับทุกคน
เพราะฉันมีคู่แค่คนเดียว
แต่จริงๆ แล้วฉันรู้สึกขอบคุณนะ
เพราะฉันสามารถโฟกัสเวลาและพลัง
ไปที่คนคนเดียวได้
ฉันจินตนาการไม่ออกเลยว่าธาตุคนอื่นๆ จะรู้สึกยังไงตอนนี้
แต่ในเวลาเดียวกัน ฉันก็เพิ่งตระหนักว่า ฉันชอบฟิล
และฉันได้เห็นด้านต่างๆ ของฟิล ที่เป็นเขาจริงๆ
และฉันชอบช่วงเวลาเหล่านั้นกับฟิล
แต่การต้องกดดันตัวเอง ด้วยการหมั้นทันทีทันใดมัน...
มันหนักหนาเอาการค่ะ
เขาคงเส้นคงวา
และฉันซาบซึ้งมากเพราะคนอื่นไม่มีมัน
แล้วก็เหลือกันแค่สามคน
แปลกมากเลยที่มีเราแค่สามคน
- มันแปลกมาก เพื่อน - นี่เป็นสถานการณ์ที่อึดอัดมาก
ผมหวังจริงๆ ว่าจะได้เห็นอนาคตกับมาเรีย
ผมเชื่อว่าเธอรู้สึกแบบเดียวกัน
แต่เห็นได้ชัดว่ายังมีเหลืออีกคนหนึ่ง
และเขากำลังจะถูกคัดออก ในการคัดออกครั้งต่อไป
และผมว่าเราจะได้รู้กัน
รู้สึกอึดอัดมาก
ผมต่างหากที่ต้องพูดคำนั้น
คริส รากูซ่าและผมได้คุยกันนิดหน่อย
และผมคิดจริงๆ ว่าเขาเป็นคนดี
และผมคิดว่าเขาแคร์มาเรียจริงๆ
แต่มาเรียกับผมเป็นคู่กัน
เราถูกออกแบบมาให้เป็นคู่ที่สมบูรณ์แบบ
และผมจะเดินหน้าเต็มที่โดยไม่ลังเล
ผมอยากจะทำทุกอย่างที่ทำได้ ให้เรื่องนี้ไปได้สวย
ผมไม่ประหลาดใจเรื่องการคัดออก ของฟีบี้เท่าไรหรอกนะ เอาจริงๆ
หมายถึง ดูผมสิ
ให้ตายเถอะ
ในที่สุดวันที่จะกำหนดอนาคตที่โรแมนติก ของเหล่าธาตุก็ได้มาถึงแล้ว
ฉันพาพวกเขาทุกคนมา เพื่อช่วยนำทางในภารกิจ
หาคู่ชีวิตที่สมบูรณ์แบบของพวกเขา
วันนี้พวกเขามีโอกาสที่จะผูกมัดคนหนึ่งคน
และเดินทางไปสู่ การตอบตกลงแต่งงานต่อไป
ยินดีต้อนรับ เหล่าธาตุ
คุณเข้าร่วมการทดลองนี้เพื่อค้นหาว่า โชคชะตาโรแมนติกของคุณ
ถูกเขียนไว้ในดวงดาว ตั้งแต่วินาทีที่คุณเกิดหรือไม่
คุณเริ่มออกเดินทางเพื่อค้นหา ว่าโหราศาสตร์สามารถนำคุณไป
ยังคู่ของจักรวาล และการแต่งงานที่สมบูรณ์แบบหรือไม่
ตอนนี้ถึงเวลาที่คุณ
จะก้าวครั้งสำคัญต่อไป ในการเดินทางแสนโรแมนติกแล้ว
ทุกคนจะได้พบกับคู่ของคุณเป็นครั้งสุดท้าย
และทำการตัดสินใจครั้งสุดท้ายว่าใคร ที่คุณอยากจะใช้ทั้งชีวิตที่เหลือด้วย
โนเอลและคอนเนอร์
ในฐานะธาตุเดี่ยว คุณจะได้พบกับ คู่ของพวกคุณเป็นครั้งสุดท้าย
ตอนนี้คุณต้องตัดสินใจ
ว่าจะขอแต่งงานหรือเลิกรากับคู่ของคุณ
มาเรียและฟีบี้
การตัดสินใจครั้งสำคัญขึ้นอยู่กับคุณ
คุณทั้งสองจะได้พบกับคู่ของคุณ และเมื่อสิ้นสุดการนัดพบนี้
คู่ของคุณอาจจะ หรืออาจจะไม่ขอคุณแต่งงาน
คุณสามารถเลือกที่จะ ตอบรับคำขอของพวกเขา
หรือบอกลาครั้งสุดท้าย และส่งพวกเขากลับบ้าน
- บ้าเอ๊ย - ฉันขนลุกจริงๆ
พวกคุณทำได้
มันเหมือนกับฉันรอคอยมันมาทั้งชีวิต
- และฉันไม่รู้ว่าฉันพร้อมหรือยัง - ฉันเข้าใจ
เหล่าธาตุ การตัดสินใจขึ้นอยู่กับคุณทั้งหมด
แต่จำไว้ว่า
ใครก็ตามที่คุณเลือกที่จะเดินทางต่อไปด้วย จะย้ายไปอยู่กับคุณ
ตามการตัดสินใจครั้งใหญ่ของคุณ
ฉันปวดท้อง
โหราศาสตร์ได้นำทางคุณมาถึงจุดนี้ และจะยังคงนำทางคุณต่อไปยังแท่นพิธี
แต่การตัดสินใจขึ้นอยู่กับคุณ
ฟังสัญชาตญาณของคุณและเลือกอย่างฉลาด
คุณต้องจำไว้ว่าต้องใช้สองหัวใจ ในการสร้างคู่ครองที่ยั่งยืน
คนที่คุณเลือกต้องรู้สึกถึง การเชื่อมโยงในแบบเดียวกับที่คุณรู้สึก
ฉันขอให้คุณโชคดี
ออกจากหอดาราพยากรณ์ได้
- ขอบคุณ หอดาราพยากรณ์ - ขอบคุณค่ะ
สำหรับระเบิดลูกนี้
ต้องดื่มอะไรสักหน่อย
มาเรีย ราศีมังกร
ฉันไม่อยากจะเชื่อเลยว่า เวลานี้มาถึงแล้วจริงๆ
มันเหมือนฝันเลยค่ะ
ฉันต้องส่งหนึ่งในคู่ของฉันกลับบ้าน และฉันกลัวมาก
แต่สิ่งที่น่ากลัวกว่าคือฉันไม่รู้ว่า ผู้ชายที่ฉันเลือกให้อยู่ต่อ
จะรู้สึกกับฉันมากพอที่จะขอฉันแต่งงานไหม
ฉันคิดถึงช่วงเวลานี้มาตลอดทั้งชีวิต
และตอนนี้ที่มันมาถึงจริงๆ ฉันอยากหนีค่ะ
มันน่าตื่นเต้น แต่ในขณะเดียวกัน ฉันมีคู่สองคน
และฉันคิดว่าพวกเขาน่าทึ่ง
และฉันรู้สึกว่าฉันผูกพันกับพวกเขาทั้งคู่
มันทำให้ฉันประหม่าเพราะตอนแรก ฉันมีความสัมพันธ์กับคริส อี
ตอนนี้ฉันมีความสัมพันธ์กับคริส อาร์
และฉันเห็นคุณสมบัติสามีในตัวพวกเขาทั้งคู่
และโชคร้ายที่ฉันต้องตัดสินใจ
ดูคุณสิ
หวัดดี
นี่มันสวยมาก
ท้องฉัน ฉันแค่รู้สึกเหมือน...
มันเหมือนการผสมผสานระหว่างผีเสื้อ ความตื่นเต้น และเส้นประสาท
- หวัดดี - หวัดดี
- เราเริ่มก่อน - ใช่
เราจะเริ่มจากตรงนี้
- ชนแก้ว ซาลูด - ชนแก้ว ซาลูด
การเดินมานี่ ทำให้ผมนึกถึงเดตครั้งแรกของเรา
ตอนที่ฉันเจอคุณครั้งแรก ฉันจำได้ว่า ฉันรู้สึกสบายใจมากแบบทันทีเลย
ฉันจำได้ว่าฉันเข้านอนคืนนั้น
และตื่นเต้นมาก ที่จะได้เจอคุณในเช้าวันรุ่งขึ้น
และฉันบอกคุณตลอดเลย คุณเหมือนเจ้าชายสำหรับฉัน
ฉันแบบว่า "โอ้พระเจ้า เขาเป็นเจ้าชาย"
แต่ฉันรู้สึกแบบนั้นจริงๆ
ฉันคุยกับผู้ชายหลายคน และเราก็มีสายสัมพันธ์
แต่กับคุณ มันต่างออกไปนิดหน่อย
คล้ายกับที่หอดาราพยากรณ์บอกกับเราว่า
เหมือนกับว่ามันเป็นแฟนตาซี และมันโรแมนติกมาก
แบบว่านั่นคือสิ่งที่ฉันรู้สึกจริงๆ
- ใช่ - แน่นอน ฉันจะพูดตรงๆ
ฉันอยู่ในวัยที่
อยากหาใครสักคน ที่จะเป็นสามีของฉันในที่สุด
จะเป็นพ่อของลูกๆ ของฉัน
การเข้ามาในกระบวนการนี้
ฉันแบบว่าคุณก็รู้ ฉันอยากหารักแท้
มันรู้สึกแปลกๆ นิดหน่อยที่ ใครบางคนจะเลือกให้ฉัน
แต่บางทีนั่นอาจเป็นสิ่งที่ฉันต้องการ เพราะฉันชอบควบคุมตลอด
ฉันมุ่งมั่นมีสมาธิตลอด
ฉันรู้มาตลอดว่า อะไรเป็นก้าวต่อไปในชีวิตของฉัน
และถึงแม้ว่าเราจะสนับสนุนซึ่งกันและกัน
และฉันก็รู้สึกว่าเราอยู่เคียงข้างกัน
ฉันรู้สึกเหมือนฉันเห็นมันในหน้าคุณตลอด
ว่าคุณอยู่เพื่อฉันและฉันซาบซึ้งมาก
แต่สำหรับเรา ฉันไม่รู้ว่าเราจะไปถึงจุดที่
เราจะอยู่ด้วยกันในอนาคตได้ไหม
แต่ฉันรู้ว่า...
ฉันจะหามิตรภาพจากคุณได้เสมอ
และคุณก็จะมี มิตรภาพจากฉันเสมอเหมือนกัน
แต่น่าเสียดายที่ในกระบวนการนี้...
ฉันรู้ว่ามันไม่ได้อยู่ในดวงดาวสำหรับเรา
โอ้ พระเจ้า โอเค
ผมจะไม่โกหกนะ
ผมหวังจริงๆ ว่า เมื่อผมออกไป ผมจะออกไป
กับผู้หญิงที่ผมจะใช้ชีวิตที่เหลือด้วย
ผมจะขอบคุณคุณตลอดไป
สำหรับกระบวนการนี้ และสำหรับทุกๆ การเปลี่ยนแปลง
ที่เรามี และทุกอย่างที่เกิดขึ้น
ผมแค่รู้สึกขอบคุณมัน
ฉันก็เหมือนกัน
มาสิ กอดผมเป็นครั้งสุดท้ายที
ผมผิดหวังเพราะผมมาที่นี่
โดยที่หวังว่าจะกลับออกไปพร้อมกับ ไม่รู้สิ ภรรยาผมมั้ง
ภรรยาในอนาคตของผม คู่ชีวิตของผม และผมจากไปตามลำพัง
ทำให้ผู้ชายคนนั้นแน่ใจล่ะ ว่าเขาได้อะไรไป
เอาละ แล้วเจอกัน
ผมเสียใจที่จากไปครับ
มันน่าเศร้าที่ผมไม่ได้จากไปพร้อมมาเรีย
ผมเจอบางคนที่ผมมองเห็นอนาคตด้วย
แต่มันไม่ได้อยู่ในดวงดาวของเรา
มันยากมากจริงๆ ในการปล่อยคริส อีไป
ช่วงเวลานั้น หลายสิ่งหลายอย่างหวนกลับมา
แต่บอกตามตรง ฉันแค่ไม่คิดว่า เขาเป็นคนที่ใช่สำหรับฉันค่ะ
ฉันตกหลุมรักคริส อาร์อย่างแรง
และรู้ไหมคะ ฉันมองเห็นชีวิตที่สวยงามกับเขา
ฉันเห็นความสุขชั่วนิรันดร์ของเรา
ฉันมั่นใจร้อยเปอร์เซ็นต์ว่า ฉันจะเห็นเสียงหัวเราะและความรัก
ฉันเห็นครอบครัวใหญ่ของเรามารวมตัวกัน และแบ่งปันวัฒนธรรมของเรา
แต่ฉันไม่รู้ว่าเขาคิดแบบเดียวกันไหม
ฉันได้แต่ภาวนาว่าเขาจะคุกเข่าลง
และฉันหวังจริงๆ ว่าฉันตัดสินใจถูกแล้วค่ะ
โอ้ พระเจ้า
ทำไมคุณถึงมาเร็วขนาดนี้
- เดี๋ยว กอดฉันหน่อย - คุณสวยมาก
ขอบคุณค่ะ รูปหล่อ
จะเปิดแชมเปญหรือไง
- คุณดูดีนะ - คุณก็เหมือนกัน
ขอบคุณค่ะ
ฉันแค่อยากจะพูด หลายๆ อย่างที่ฉันรู้สึกว่า
เป็นความประทับใจแรกของฉันต่อคุณ
- ไม่ มันดีนะ - โอเค เอาสิ
ไม่ ฉันรู้สึกว่า คุณเป็นหนึ่งในคนแรกๆ ที่ฉัน...
ฉันพูดคุยกับผู้ชายทุกคน แต่คุณโดดเด่นออกมาสำหรับฉัน
แต่ตอนนั้นฉันยังไม่รู้จักคุณดีนัก
แต่หลังจากนั้นเราก็จับคู่กัน
- และคุณก็... - และคุณก็เป็นของฉัน
โดนเลย
แต่หลังจากนั้นเราก็จับคู่กันและจากนั้น ฉันก็มีความสุขมากจริงๆ
และตอนนั้นฉันไม่รู้อะไรมากเกี่ยวกับคุณ
และคุณก็ไม่รู้อะไรเกี่ยวกับฉันมาก
แต่ฉันรู้ว่าฉันมีความสุขมาก และฉันไม่รู้ว่า...
- ทำไม - ฉันเห็นคุณ
และฉันแค่มีความสุขมากที่คุณเป็นคู่ของฉัน
ฉันเยอะนะ
ฉันต้องการใครสักคนที่มากกว่าฉัน
- เพราะถ้าคุณไม่ มันจะต้อง... - เรารู้ดี
ฉันจะจัดการทุกอย่าง
ทำทุกอย่างที่ฉันต้องการ
และถึงแม้ว่าฉันจะชอบทำ ในสิ่งที่ฉันต้องการ
แต่ฉันก็ต้องการใครบางคนที่จะคุมฉัน
เพราะฉันเยอะและบุคลิกฉันก็เยอะๆ ด้วย
- ใช่ - และการได้รู้จักคุณ มันแบบว่า
"บ้าแล้ว นี่มันใช่มากเลย" แบบว่า "เขาสามารถทำให้ฉันสมดุลได้"
ผมก็เยอะเหมือนกัน ใช่
ผมรู้สึกว่าเราเยอะทั้งคู่ แต่เราเยอะ เวลาอยู่ด้วยกัน แบบว่าเยอะเกินไป
- เยอะเกินไปในแง่ดีนะ - ใช่
เพราะเราถ่วงดุลกันได้
ฉันฟังได้ ฉันอ่อนโยนได้ แต่มันแค่ต้องใช้ผู้ชายที่ใช่
ในการดึงด้านนั้นออกมาจากฉัน และฉันรู้สึกแบบนั้นกับคุณ
ฉันรู้สึกว่าคุณดึงสิ่งนั้นออกมาจากฉัน
ฉันสามารถแค่นั่งและปล่อยให้ คุณเป็นตัวเองและฉันจะอยู่เงียบๆ ได้
คุณช่วยให้ฉันได้ค้นพบ สิ่งที่ฉันมาตามหาที่นี่
และสิ่งที่ฉันมาทำที่นี่ และอนาคตที่ฉันอยากให้เป็น
ผมเขียนบางอย่างมาให้คุณด้วย
บทกวีเหรอ
- อาจจะ - ไม่นะ
อย่าอ่านบทกวีให้ฉันเชียวนะ
เกิดอะไรขึ้นเนี่ย
"ผมไม่คิดเลยว่าจะมาอยู่ที่นี่ในวันนี้
"เขียนมันออกมาภายในไม่กี่ชั่วโมง แต่มีหลายอย่างให้พูดเหลือเกิน
"ครั้งแรกที่ผมเห็นคุณในชุดเดรสสีเหลือง คุณทำให้โลกทั้งใบของผมสว่างไสว
"พยายามที่จะตั้งสติ ก่อนที่หัวของผมจะเริ่มสับสน
"ตอนนั้น ผมไม่รู้เลยว่าใคร ที่เป็นคู่ที่เหมาะสมกับผม
"แต่เมื่อเราต่างส่งสายตาให้กัน ผมก็รู้ว่าคุณมีใจ
"ผมรออยู่ข้างนอก ในที่สุดวันที่มีความสุขก็มาถึง
"ผมพร้อมที่จะมอบความภักดีอย่างเต็มที่ ไม่ว่าผลจะเป็นยังไง
"ตอนนั่งอยู่ที่นั่น ทั้งประหม่า หนาวและตื่นเต้น
"ผมได้ยินเสียงหัวเราะดังลั่น และความผูกพันก็เริ่มขึ้นอย่างรวดเร็ว"
คิดแล้วว่าคุณต้องชอบประโยคนั้น
"เมื่อเวลาผ่านไป ความสัมพันธ์ของเราก็ แข็งแรงขึ้นเรื่อยๆ
"เมื่อผมคุกเข่าลงข้างหนึ่ง...
"ผมรอนานกว่านี้ไม่ได้อีกแล้ว
"คุณรู้จักผมดีมากในช่วงเวลาสั้นๆ
"ไม่ว่าเราจะเจอกับอุปสรรคใดๆ เราจะก้าวผ่านไปได้ด้วยกัน
"นี่ดูเป็นเหมือนฝัน วินาทีนี้ที่ผมจะ หวงแหนไปตลอดชีวิต"
มาเรีย หวังว่าคุณจะมีคำตอบนะ
- ฉันหยุดหัวเราะไม่ได้เลย - เป็นภรรยาผมได้ไหม
- คุณต้องตอบตกลงนะ มาเรีย - ฉันทำไม่ได้
โอ้ พระเจ้า
ตกลงค่ะ พระเจ้าช่วย
ฉันหวังให้การหมั้นของฉันเป็นอะไรที่
ทำให้ฉันประหลาดใจ และมันก็เป็นแบบนั้นจริงๆ
มันเหมือนฝันที่เป็นจริง
และฉันแค่รู้สึกว่าฉันอยู่ในเทพนิยาย
และฉันไม่รู้ว่าจะตื่นขึ้นมาได้ยังไง
ฉันรักคุณมากเลย
ขอบคุณที่ทำแบบนั้นนะ
นี่คงไม่มีทางเกิดขึ้นกับฉันได้เลย
เพราะฉะนั้น ฉันขอบคุณดวงดาว ฉันขอบคุณโหราศาสตร์
และฉันขอบคุณหอดาราพยากรณ์
เธอขายออกแล้ว ขอโทษนะ หนุ่มๆ
ผมไม่แน่ใจร้อยเปอร์เซ็นต์ว่า ทำไมผมถึงมีปัญหากับการตัดสินใจครั้งใหญ่
ผมไม่ชอบตัดสินใจผิด หรือเสียใจภายหลัง หรือคิดถึงสิ่งที่ไม่ได้เลือก
ในอดีต ผมเคยอยู่ในสถานการณ์ที่
ต้องตัดสินใจในเรื่องที่ยากลำบาก
และผมลงเอยด้วยการดึงตัวเอง ออกมาจากสถานการณ์นั้น
และทำร้ายทุกคน รวมไปถึงตัวผมด้วย
ผมพยายามที่จะหลีกเลี่ยงมันที่นี่ และหวังว่าจะได้เรียนรู้จากความผิดพลาด
แต่ผมจะต้องแหลกสลายแน่
ในการบอกลาใครสักคน
ฉันดีใจที่คุณได้พักผ่อนบ้างนะ
ครับ
คุณรู้สึกยังไงบ้าง
ดี
ฉันรู้สึกมั่นใจในความสัมพันธ์ ของฉันกับคอนเนอร์
ฉันกังวลนิดหน่อย
เขาและเดเน่เข้ากันได้ดีมาก
ฉันมีความคิดส่วนหนึ่งในสมอง
ว่าพวกเขาอาจจะมีไลฟ์สไตล์ และมุมมองในชีวิตที่คล้ายกัน
ฉันรู้สึกกระวนกระวายใจนิดหน่อย
แต่ใช่ เราจะได้เห็นกัน
วันนี้เราจะดื่มแชมเปญกันใช่ไหม
อะไรก็ได้ที่คุณต้องการ
ฉันเริ่มการทดลองนี้ โดยที่คิดว่าฉันไม่ได้รับความสนใจ
และฉันก็รู้สึกว่า "ถ้ามันไม่ได้ผลสำหรับฉันล่ะ
"ถ้าฉันไม่มีทางหาคู่ของฉันเจอล่ะ"
แต่มันบ้าจริงๆ ที่คิดว่า
เขาอาจจะเป็นเนื้อคู่ทางโหราศาสตร์ ของฉันและเราสามารถออกจากที่นี่
ในฐานะคู่รัก
คอนเนอร์ ราศีเมถุน
แน่นอนว่ามันไม่เป็นไร ที่จะพูดว่าผมมีความรู้สึก
ให้กับผู้หญิงที่น่าทึ่งทั้งสองคนนี้ และผมโชคดีมากที่มีพวกเธอ
แต่มันเป็นการตัดสินใจที่ยากมากครับ
และผมก็ต้องค้นหาว่า ผมต้องการอะไรมากที่สุดในชีวิต ผมว่านะ
และผมคิดว่าผมรู้ และผมหวังว่าผมจะเลือกถูกแล้ว
ยังมองเห็นอนาคตด้วยกันไหม
แต่ไม่ว่าเราทั้งคู่จะตัดสินใจยังไง
อย่างน้อยเราก็รู้ว่าเราพยายามแล้ว
คุณดูสวยมาก
คุณดูหล่อมากเลย
เราจะเป็นยังไงต่อไป
คำบรรยายโดย พิมพ์กมล บัวหลวง
ผู้ตรวจสอบงานแปล ลลวรรณ